**Proiectul hotărârii de Guvern**

**pentru modificarea Hotărârii Guvernului nr.78/1994 *Cu privire la modul de calculare a vechimii în muncă, stabilire şi plată a pensiilor şi indemnizaţiilor militarilor, persoanelor din corpul de comandă şi din trupele organelor afacerilor interne, colaboratorilor Centrului Naţional Anticorupţie​ şi sistemului penitenciar*​ și Hotărârii Guvernului nr.941/2006 *pentru aprobarea Regulamentului cu privire la modul de îndeplinire a serviciului militar în Forţele Armate***

Anunț: Ministerul Apărării, începând cu data de 17 februarie 2023, inițiază procesul de elaborare a proiectului de hotărâre a Guvernului pentru modificarea Hotărârii Guvernului nr.78/1994 *Cu privire la modul de calculare a vechimii în muncă, stabilire şi plată a pensiilor şi indemnizaţiilor militarilor, persoanelor din corpul de comandă şi din trupele organelor afacerilor interne, colaboratorilor Centrului Naţional Anticorupţie​ şi sistemului penitenciar*​ și Hotărârii Guvernului nr.941/2006 *pentru aprobarea Regulamentului cu privire la modul de îndeplinire a serviciului militar în Forţele Armate.*

Scopul principal al proiectului hotărârii de Guvern constă în acordarea unor facilități suplimentare militarilor în funcții legate de efectuarea sistematică a misiunilor de asanare (deminare) a teritoriului RM de obiecte explozive, reieșind din riscul sporit pentru viața militarilor respectivi.

Proiectul hotărârii de Guvern va putea fi vizualizat pe pagina web oficială a Ministerului Apărării (*https://www.army.md*), la compartimentul „*Transparența Decizională*”, rubrica „*Anunțurile privind organizarea consultării publice*” sau rubrica „*Modul de participare*”, precum și pe platforma guvernamentală *https://particip.gov.md* (în directoriul „*Modulul de participare – Proiecte – Ministere – Ministerul Apărării*”), după anunțarea acestuia în cadrul ședinței secretarilor generali ai ministerelor.

**Opiniile, recomandările și sugestiile referitor la proiectul respectiv, pot fi expediate pînă la data de 27 februarie 2023**, pe suport de hîrtie sau format electronic în adresa persoanei de contact: **Sorin BABĂRĂ, Direcția politici resurse umane a Ministerului Apărării**,telefon: 0-22-25-24-53, e-mail: sorin.babara@army.md.